Pam
Rhyw ddieithr wer a ddaeth ar hyd
Storiau byw ffenestri'r byd,

Gan haenu'i gen ar y gweinion gwiw
A chwyro'i lwyd ar bob chwarel liw.

Ond rhag unoliaeth ein dynoliaeth ni
Y bwthyn yw'r hyn a adleisia'n cri

Drwy warchod hen ryfeddod drud
Storiau byw ffenestri'r byd.

A rhodia'r iaith i droed y rhiw
I gadw'r llwyd o'r gwydyr lliw.

Robin Llwyd ab Owain
Cerddi Caeth
Cerddi a gyhoeddwyd yn yr 20g
Cerddi am y Gymraeg